منور رانا

مُنوّر رانا (انگریزی :Munawwar Rana؛ 26 نومبر 1952ء – 14 جنوری 2024ء)، ایک بھارتی ادیب اور اردو زبان کے شاعر تھے۔ انھوں نے اردو ہی نہیں بلکہ ہندی شاعری میں بھی اپناحصہ ڈالا۔ ان کی پیدائش اتر پردیش کے شہر رائے بریلی میں، سنہ 1952ء میں ہوئی۔ ان کے رشتہ دار مع دادی اور نانی، تقسیم ہندوستان کے وقت پاکستان ہجرت کر گئے تھے۔ لیکن ان کے والد، بھارت سے اٹوٹ محبت کی وجہ سے بھارت ہی کو اپنا مسکن بنا لیا۔ بعد میں ان کا خاندان کولکتہ منتقل ہو گیا، جہاں منور رانا کی ابتدائی تعلیم ہوئی۔

منور رانا کی شاعری میں غزل گوئی ہی نے جگہ لی۔ ان کے کلام میں ‘ماں‘ پر لکھا کلام کافی شہرہ یافتہ ہے۔ ان کی غزلیں، ہندی، بنگلہ (بنگالی) اور گرومکھی زبانوں میں بھی ہیں۔ منور رانا نے اپنے کلام میں روایتی ہندی اور اودھی زبان کو بخوبی استعمال کیا ہے۔ جس کی وجہ سے انھیں کافی شہرت اور مقام ملا۔http://www.thenews.com.pk/article-123109-Dallas:-Urdu-Hindi-Mushaira-to-be-organized-on-Oct-25

 ابتدائی زندگی 
منور رانا رائے بریلی، اتر پردیش سے تعلق رکھتے تھے، مگر عمر کا زیادہ حصہ کولکتہ میں گزارا۔

 ادبی سفر 
منور رانا نے اپنی شاعری اردو، ہندی اور بنگالی زبانوں میں بھی شائع کی۔ اپنی غزل ‘ماں‘ ان تینوں زبانوں میں شا ئع ہوئی اور کافی شہرت پائی۔ ان کی غزلوں میں شوخی کم اور حقیقت پسندی زیادہ پائی جاتی ہے۔ کئی مشاعروں میں شامل ہوئے۔ ایک مرتبہ فروری 2006ء میں، بشیر بدر سے ایک محفل میں ان بن بھی پیش آئی تھی۔
انھوں نے بڑے بڑے ادارے جیسے ین آئی ٹی الہ آباد میں بھی اپنا کلام سنایا ۔

 تخلیقات 
 نیم کے پھول (1993ء)
 کہو ظل الہیٰ سے (2000ء)
 بغیرنقشے کا مکان (2001ء)
 سفید جنگلی کبوتر (2005ء)کہو ظل الہیٰ سے، تیسرا اڈیشن 2005ء والی آسی اکادمی، دہلی
 اعزازات 
منور رانا کو ساہتیہ اکیڈمی ایوارڈ برائے اردو ادب 2014 ملا۔  تاہم 2015 میں ایک راست ٹیلی ویژن گفتگو کے دوران انھوں نے ملک میں عدم رواداری اور دیگر انعام واپس کرنے والوں کے جذبے کے خلاف انعام اور انعامی واپس کردی۔ انھوں نے آگے کسی بھی سرکاری اعزاز لینے سے بھی انکار کر دیا۔Urdu poet Munawwar Rana returns Sahitya Akademi award; two more hand over honour | India News ان کے مطابق ساہتیہ اکیڈمی ایوارڈ ان کے لیے گھاٹے کا باعث تھا۔ جس وقت یہ انعام نہیں دیا جا رہا تھا اس وقت انھیں ایک مشاعرے میں شرکت کے لیے ڈیڑھ لاکھ روپیے کی پیشکش کی گئی تھی۔ مگر انھوں نے ساہتیہ اکیڈمی ایوارڈ لینے کا فیصلہ لیا جس میں انھیں صرف ایک لاکھ روپیے ملے۔Urdu poet offers to go on fast unto death | Lucknow News - Times of India ان کو دیگر اعزازات بھی حاصل ہوئے جن میں وششٹھ ریتوراج سمان ایوارڈ - پرمپرا کویتا پرو 2012 ء، غالب ایوارڈ 2005ء، ادئے پور اور بھارتی پریشد ایوارڈ، الہ آباد اہم ہیں۔

 نجی زندگی اور وفات 
منور رانا شادی کے بعدسے شہر لکھنؤ میں مقیم رہے۔ان کی بیٹی سمایا رانا نے پارٹی صدر اکھلیش یادو کی سماج وادی پارٹی میں شمولیت اختیار کی ۔ منور رانا 14 جنوری 2024ء کو 72 سال کی عمر میں گلے کے کینسر سے انتقال کر گئے۔

 حوالہ جات 

 بیرونی روابط 
 Munawwar Rana's selected couplets
 Official site
 Books by Munawwar Rana

زمرہ:1952ء کی پیدائشیں
زمرہ:اتر پردیش کے شعرا
زمرہ:اردو شعرا
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:بھارتی اردو شعرا
زمرہ:بھارتی مرد شعرا
زمرہ:رائے بریلی کی شخصیات
زمرہ:ضلع بریلی کی شخصیات
زمرہ:اردو ادب
زمرہ:ویکی ڈیٹا سے مختلف مختصر وضاحت
زمرہ:ساہتیہ اکیڈمی اعزاز یافتگان برائے اردو ادب
زمرہ:جنوری 2024ء کی وفیات
زمرہ:بھارت میں سرطان سے اموات
زمرہ:سرطان حلق سے اموات
زمرہ:اتر پردیش کی شخصیات
زمرہ:شعرا